
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони




Утвърдил:………………………….

                      /Кремена Събева/

Председател на УС на СНЦ”МИГ-Карнобат”

ПРАВИЛА ЗА РАБОТА НА ОЦЕНИТЕЛИТЕ НА ПРОЕКТИ ЗА АДМИНИСТРАТИВНО СЪОТВЕТСТВИЕ И ДОПУСТИМОСТ

Изпълнителният директор издава заповед, с която разпределя проектните заявления между персонала на „МИГ Карнобат”, за извършване на оценка за административно съответствие и допустимост, определя конкретните срокове и начина на представяне на резултатите, изискванията и критериите за успешно преминаване етапа на административното съответствие и допустимост

Изпълнителният директор стартира процедура за оценка на административното съответствие и допустимост един или няколко пъти, съобразно броя на получените предложения, включително преди крайния срок на поканата, но не по-късно от две седмици след изтичане на срока на съответната покана. 

Оценката за административно съответствие и допустимост се извършва в офиса на „МИГ Карнобат” в определените срокове. Оценителите проверяват заедно, попълват и подписват контролен лист за всяко проектно предложение, въз основа на който се определя резултатът от оценката на административното съответствие на заявлението и допустимостта на кандидата, дейностите и разходите.

Преди отварянето на всички проектни предложения се извършва проверка за ненарушена цялост на пликовете. След отварянето на всички проектни предложения  и извършване на проверката за наличие на изискуемите документи, заседанията продължават на закрито (при присъствието само на лицата, определени в заповедта на ИД).
проверката включва попълване на контролния лист и проверка за отговор «да» срещу всяко от изискванията включени в листа.
за всеки проект следва да бъде извършена оценка за административно съответствие и допустимост от двама души. 

лицата, които ще участват в извършване на оценката, подписват типова декларация за липса на конфликт на интереси по смисъла на § 1 т. 6 на допълнителната разпоредба на Наредба № 23. 

 Контролният лист се разработва от експерта по прилагане на Стратегията и се одобрява от Изпълнителния директор. 

Изготвя се протокол, в който се вписват присъстващите (същите полагат подписа си), опис на отворените предложения и наличието на всички основни документи съгласно изискванията описани в поканата (заявление, бизнес план, опис на документите-оригинал на хартиен носител и електронно копие). При установяване на липса на определените основни елементи, този факт се отбелязва в протокола и в контролния лист и проектното заявление се отхвърля.

В процеса на оценка от кандидатите може да се изискват писмено разяснения и допълнително информация относно постъпилите документи, което се отразява в контролния лист и в протокола.

След приключването на проверката се изготвя доклад до Изпълнителния директор за извършената работа, към който се добавя списък с разгледаните проекти, проектите преминали успешно оценката и отхвърлените проекти. За всеки отхвърлен проект се посочват мотивите за неговото отхвърляне. Докладът се подписва от всички лица, участващи в този етап на оценката.
Изготвя се финален протокол за всички постъпили проектни заявления по мерки, подписан от Изпълнителния директор, като се определят преминалите и отхвърлените проекти. Контролните листове се прилагат към протокола.

След приключването на проверката се изготвя доклад до Изпълнителния директор за извършената работа, към който се добавя списък с разгледаните проекти, проектите преминали успешно оценката и отхвърлените проекти. За всеки отхвърлен проект се посочват мотивите за неговото отхвърляне. Докладът се подписва от всички лица, участващи в този етап на оценката.
Изготвя се финален протокол за всички постъпили проектни заявления по мерки, подписан от Изпълнителния директор, като се определят преминалите и отхвърлените проекти. Контролните листове се прилагат към протокола.

Преминалите оценката за административно съответствие и допустимост проекти, протоколът и приложените към него контролни листове се съхраняват в офиса на „МИГ Карнобат” и се предават за по-нататъшна техническа оценка.

Отхвърлените проекти се съхраняват в отделен шкаф в офиса на „МИГ Карнобат”  и в срок до две седмици се връщат с предавателен протокол на кандидата

Разработил:………………………………………….
                     /Минка Димитрова-Минчева/
                       Експерт по прилагане СМР
Одобрил: 
 ......................................


                   /Щерьо Черногоров/
Изпълнителен Директор

